CELEX: C2007/235/53
Language: sk
Date: 2007-10-06 00:00:00
Title: Vec F-69/07: Žaloba podaná 12. júla 2007 – Virag Sandor/Komisia

6.10.2007   
            
            
               SK
            
            
               Úradný vestník Európskej únie
            
            
               C 235/29
            
         Žaloba podaná 12. júla 2007 – Virag Sandor/Komisia
   (Vec F-69/07)
   (2007/C 235/53)
   Jazyk konania: francúzština
   Účastníci konania
   
      Žalobkyňa: Virag Sandor (Brusel, Belgicko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutia Komisie, ktorými stanovuje podmienky zamestnania žalobkyne ako zmluvného zamestnanca a to z toho dôvodu, že na jednej strane stanovuje uplatnenie výhrady stanovenej článkom 100 Podmienok zamestnávania ostatných zamestnancov (ďalej len „PZZ“) a článkom 1 prílohy VIII Služobného poriadku úradníkov Európskych spoločenstiev (ďalej len „služobný poriadok“) a na druhej strane dobu, na ktorú bola zmluva uzavretá od 16. septembra 2006 do 15. septembra 2009,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa, potom ako pracovala pre Komisiu od 1. mája 2001 do 15. septembra 2006 ako miestny zamestnanec a ako pomocný zamestnanec na základe 14 rôznych po sebe nasledujúcich pracovných zmlúv uzavretých na dobu určitú, bola prijatá do zamestnania ako zmluvný zamestnanec na obdobie od 16. septembra 2006 do 15. septembra 2009. Keďže počas zdravotnej prehliadky, ktorá predchádzala prijatiu do zamestnania, bolo zistené, že žalobkyňa je postihnutá poruchou zdravia, orgán oprávnený uzavrieť zmluvy použil výhradu zakotvenú v článku 100 PZZ a v článku 1 Prílohy VIII služobného poriadku.
   Na podporu svojej žaloby žalobkyňa najskôr uvádza, že Komisia porušila zásadu stability zamestnania, tak ako vyplýva zo všeobecných právnych zásad týkajúcich sa ochrany zamestnancov. Pokiaľ treba napáda tiež rozpornosť článku 88 PZZ s právom.
   Okrem toho žalobkyňa tvrdí, že výhrada nedať záruky stanovené v oblasti invalidity alebo smrti porušuje pôsobnosť článku 100 PZZ, keďže správny orgán jej ukladá nové obdobie vylúčenia v dĺžke trvania 5 rokov, hoci bola v služobnom vzťahu s Komisiou od 1. mája 2001. Pokiaľ treba napáda tiež rozpornosť článku 100 PZZ s právom.